સુરત સ્થિત વતન પ્રેમીઓના સાથ-સહકાર અને શ્રધ્ધા સાથે ગામ સમસ્ત જનો દ્વારા પ્રતિવર્ષ ભાદરવા માસના પ્રારંભે રામપારાયણનું ભાવભેર આયોજન થાય છે. જેનું આ સતત પાંચમું વર્ષ છે. ભજન-સત્સંગ અને ભોજન-પ્રસાદ સાથે દર વર્ષે ગ્રામજનોના સહકારથી આવું ધાર્મિક આયોજન થાય છે. કથામાં શિવ-વિવાહ, શ્રી રામ જન્મોત્સવ, રામેશ્વર સ્થાપના સહિતના પ્રસંગો કથા મંડપમાં શ્રધ્ધાભેર ઉજવાશે. કથા શ્રવણનો સમય સવારના ૯ થી ૧ર તથા સાંજે ૩ થી ૬નો છે. કથાની પૂર્ણાહુતિ તા.૧૯ને બુધવારે બપોરે થશે. સૌને કથા સત્સંગનો લાભ લેવા જણાવાયું છે.